Maya Parlamentera verêne ya HDPyî ya Dêrsimî Edîbe Şahîne  ke Zîndanê Kandira de  yena tepiştene,  Emîne Gundogane vizêr wefat kerd.
Komela Pîr Sûltan Abdalî ya Beşa Kadikoyî de seba Emîne Gundogane merasimêk ame viraştene. Edîbe Şahîne zî bi desturê taybetî tewrê ci bîye.  Hemsereka Pêroyî yê HDPyî Pervîn Buladane ya pîya xeylî îdarakarê HDPyî yê Stenbolî, Meclîsê Mayan ê Aştî,  Mayê Şemeyî û xeylî temsîlkarê  Dezgehanê Elewîyan  û hunermend Ferhat Tunç zî tewrê merasimî bîyî.
Polîsî destûr nêda dîmen û fotografê Edîbe Şahîne bêrê antene.
Merasimî ra dima cenazaya Emîne memleketê aye Dêrsim rê ameye oxirkerdene
